फ्रांसीसी क्रांति (फ्रांसीसी: Révolution française [ʁevɔlysjɔ̃ fʁɑ̃sɛːz]) सन् 1789 से 1799 के दौर रहल जवना समय में फ़्रांस में बहुत बड़ा पैमाना पर सामाजिक आ राजनीतिक बदलाव आ उठापटक भइल। एकरे बाद फ़्रांस में राजशाही के अंत हो गइल आ रिपब्लिक सरकार बनल आ अंत में एह दौर के समापन नेपोलियन द्वारा डिक्टेटरशिप में भइल। एकरा के फ़्रांस, यूरोप आ पुरा दुनिया के इतिहास के एगो बहुत महत्वपूर्ण घटना के रूप में देखल जाला।